 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**5.10.2017**

Ca urmare a solicitării de emitere a acordului de mediu adresată de COMUNA LIVEZILE, din localitatea Livezile, nr. 160, comuna Livezile*,* județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. *2108/24.02.2017,* *cu ultima completare la nr. 11136/02.10.2017,* în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *26.07.2017*, că proiectul *”Extindere rețea publică de apă și apă uzată menajeră în comuna Livezile, județul Bistriţa-Năsăud”,* propus a fi amplasat în *intravilanul și extravilanul localităților Livezile, Dumbrava și Valea Poienii, comuna Livezile și intravilanul și extravilanul localității Rusu Bîrgăului, comuna Josenii Bîrgăului, județul Bistriţa-Năsăud*, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a)* proiectul intră sub incidenţa HG nr. 445*/*2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. b): “proiecte de dezvoltare urbană” şi la punctul 13, lit. a) orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

*b) proiectul constă în extinderea rețelei de apă și canalizare în localitatea Livezile, conectarea localității Dumbrava la rețeaua de apă și canalizare a localității Livezile și realizarea rețelei de canalizare în localitatea Valea Poienii;*

*- extinderea rețelei de alimentare cu apă se va face, în localitatea Livezile, direct din rețeaua de alimentare existentă în localitate, iar în localitatea Dumbrava se va realiza un rezervor metalic cu capacitate înmagazinare de 100 m3, alimentat direct din rețeaua de alimentare existentă în localitatea Livezile, printr-o stație de pompare amplasată pe DC 6A;*

*- lungimea rețelei de alimentare cu apă propusă este de 6240 m, din care 3580 m în localitatea Livezile și 2660 m în localitatea Dumbrava, iar drumurile pe care se va realiza sunt:*

 *- în localitatea Livezile: str. Sesul Lung = 471 m, str. Valea Șesului – 300 m, str. Cărămizilor – 461 m, str. Pocăiților – 145 m, str. Pocăiților 2 – 120 m, str. DN 17 în Rât – 264 m, Drum Vicinal de la DN 17 în Rât – 837 m, Drum Vicinal de la DN 17 până la Dumbrava – 419 m, str. Cimitirului – 94m, str. Ciurzii – 157 m, str. Teracotei – 312 m;*

 *- în localitatea Dumbrava: str. Principală – 1300 m, str. Bisericii – 227 m, str. Spre Pășune – 154 m, Drum Pășune – 530 m, DC 6A – 449 m;*

*- conducta rețelei de distribuție apă va executată din PEID și va fi pozată subteran, pe marginea străzilor;*

*- pe rețeaua de alimentare proiectată se vor amplasa hidranți de incendiu - 24 buc. (15 buc. în localitatea Livezile și 9 buc. în localitatea Dumbrava);*

*- în cazul rețelei de canalizare proiectul prevede racordarea localității Dumbrava la rețeaua de canalizare existentă în localitatea Livezile, racordarea localității Valea Poienii la rețeaua de canalizare existentă în localitatea Rusu Bîrgăului, comuna Josenii Bîrgăului și extinderea rețelei din localitatea Livezile care se va racorda tot la rețeaua de canalizare existentă în localitate;*

*- rețeaua de canalizare va fi alcătuită din colectoare de canalizare și 8 stații de pompare până în caminele existente ale rețelei de canalizare din localitatea Livezile și pe drumul comunal DC6B la ieșirea din localitatea Rusu Bârgăului, de unde apa uzată menajeră colectată va fi transportată la stația de epurare din municipiul Bistrița;*

*- lungimea totală a rețelei de canalizare propusă este de 13.817 m, din care 10.817 m reprezintă lungimea canalului colector, iar conductele de refulare au lungimea de 3000 m;*

*- proiectul prevede subtraversări ale drumului comunal DC 6A și o subtraversare a râului Bistrița: 4 subtraversări de străzi (3 subtraversări cu lungimea de 10 m și 1 subtraversare de 15 m), 1 subtraversare de cale ferată cu lungimea de 30 m și 3 subtraversări văi: 2 subtraversări cu conductă din PEID, cu lungimile de 25 m și 17 m (pe str. Valea Lungă, loc. Livezile și pe str. Principală, loc. Dumbrava) și 1 subtraversare a râului Bistrița cu conducta de refulare din PEID, cu L=110 m;*

*- rețeaua de canalizare va fi prevăzută cu 8 stații de pompare ape uzate și 284 cămine de vizitare:*

*c) proiectul nu are efecte cumulative semnificative cu alte proiecte/construcţii existente în zonă;*

*d) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*e) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*f) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică din 04.10.2017, nu rezultă un impact semnificativ asupra mediului al proiectului propus;*

*g) anunţul solicitării a fost mediatizat prin afişare la sediul Primăriei comunei Livezile, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare – conform planului de încadrare în zonă proiectul se află amplasat parțial în situl Natura 2000 ROSCI0051 Cușma (parțial rețeaua de ape uzate menajere din localitatea Valea Poienii);*

*b) proiectul se va implementa în afara ariei naturale protejate cu excepția unei porțiuni a conductei de refulare (cu lungimea totală de 330 m): conducta de refulare dintre stația de pompare SP8 (CV135) și căminul de vizitare CV existent (DC 6B) din localitatea Rusu Bârgăului, pe o lungime de aproximativ 60 m, se află în situl ROSCI0051 Cușma;*

*c) în aria naturală protejată conducta traversează albia majoră (mal stâng) și parțial albia minoră a râului Bistrița;*

*d) râul Bistrița pe acest sector este culoar de distribuție pentru specia Barbus meridionalis mreană vânătă și este zonă de distribuție pentru Bombina variegata – buhai de baltă cu burta galbenă;*

*e) subtraversarea râului Bistrița se face cu conductă de polietilenă prin tub PEID cu D = 150 mm, la adâncime de pozare la -0,5 m față de albia râului, pe o distanță de 110 m prin foraj orizontal. Săpătura deschisă se face pe porțiune foarte mică în aria naturală protejată între CV135 și foraj pentru subtraversare;*

*f) proiectul a fost avizat favorabil de către custodele ariei protejate ROSCI0051 Cușma – Asociația Proprietarilor de pădure Bistrița Bîrgăului, Ocolul Silvic Bistrița Bîrgăului - Avizul nr. 1318/37 din 03.04.2017;*

*g) din analiza listei de control pentru etapa de încadrare, definitivată în şedinţa Comisiei de Analiză Tehnică din 04.10.2017, nu rezultă un impact semnificativ asupra mediului al proiectului propus;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate în afara sitului, astfel încât să se asigure protecţia factorilor de mediu. Este interzisă depozitarea materialelor de orice fel şi staţionarea utilajelor în albie sau pe malurile cursurilor de apă sau în zonele de protecţie a acestora.*

*3. Pentru protecția factorilor de mediu în perioada de implementare a proiectului se vor respecta următoarele:*

*- stratul de sol fertil și pământul steril excavat pentru realizarea șanțurilor vor fi depozitate separat, în zona de lucru, fiind utilizate la refacerea zonei și pentru umplutură;*

*- nu se va depăşi suprafaţa necesară frontului de lucru;*

*- depozitarea temporară controlată a deșeurilor rezultate în afara sitului, la distanţă de acesta.*

*4. Suprafața de teren ocupată temporar pe perioada realizării lucrărilor se va limita la strictul necesar și va fi adusă la starea inițială după terminarea lucrărilor;*

*5. Organizarea de șantier va fi amplasată în vecinătatea localităţilor, în afara sitului. Aceasta va cuprinde containere tipizate cu destinația de birou, magazie și barăci, toaletă, panouri PSI, panouri identificare. Nu se vor depozita carburanți pentru utilaje.*

*6. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Este interzisă depozitarea deşeurilor de orice fel pe suprafaţa sitului.*

*7. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*8. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*9. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzat.*

*10. Este interzis accesul vehiculelor pe suprafaţa sitului în zonele în care nu există drum de acces amenajat, mijloacele de transport vor circula doar pe drumurile existente şi nu vor fi realizate căi noi de acces.*

*11. Este interzisă orice formă de capturare, ucidere, vătămare a exemplarelor speciilor pentru care a fost declarat situl, în mediul lor natural, în oricare din stadiile ciclului lor biologic.*

*12. Este interzisă orice formă de recoltare a speciilor de interes comunitar - a florilor şi a fructelor, culegerea, tăierea, dezrădăcinarea sau distrugerea cu intenţie a acestor plante.*

*13. Echipele care vor efectua lucrările vor fi instruite cu privire la existenţa Sitului Natura 2000 în zona de execuţie a lucrărilor şi asupra măsurilor şi responsabilităţilor privind protecţia acestuia.*

*12. La execuția lucrărilor se vor respecta întocmai cele menționate în memoriul de prezentare – date, parametri – justificare a prezentei decizii.*

*13. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*14. La finalizarea investiției titularul va notifica Agenţia pentru Protecţia Mediului Bistriţa-Năsăud și Comisariatul Județean Bistrița-Năsăud al GNM pentru verificarea conformării cu actul de reglementare solicitat şi se va solicita şi obţine autorizaţia de mediu.*

**Prezentul act de reglementare este valabil pe toată perioada punerii în aplicare a proiectului cu condiția să nu fie modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

 biolog-chimist Sever Ioan ROMAN ing. Marinela Suciu

 ÎNTOCMIT,

 chim. Georgeta Iușan